
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 206 

24 Σεπτεμβρίου 2015 


ΑΠΟΦΑΣΕΙΣ 


Αριθμ. οικ. 397454/8047 

Καθορισμός ειδικών όρων και περιορισμών δόμησης 
στο Ο.Τ. Γ159Α, χώρος βρεφονηπιακού σταθμού, της 
Δ.Ε. Πεύκων του Δήμου Νεάπολης - Συκεών της Π.Ε. 
Θεσσαλονίκης. 

Ο ΠΕΡΙΦΕΡΕΙΑΡΧΗΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 152,153,154,159,160 και 
243 του Π.δ. της 14/27-7-1999 «Κώδικας Βασικής Πολεο- 
δομικής Νομοθεσίας» (ΦΕΚ 580/Δ * 1 2 3 4 5 6 7 8 9 ), όπως ισχύουν. 

2. Τις διατάξεις του άρθρου 29 του Ν. 2831/2000 (ΦΕΚ 
140/Α'), όπως αντικαταστάθηκαν με το άρθρο 10 του 
Ν. 3044/2002 «Μεταφορά Συντελεστή Δόμησης και ρυθ¬ 
μίσεις άλλων θεμάτων αρμοδιότητας Υπ.Πε.Χω.Δ.Ε.» 
(ΦΕΚ 197/Α'). 

3. Τις διατάξεις του άρθρου 90 του Π.δ. 63/2005 «Κωδι¬ 
κοποίηση νομοθεσίας για την κυβέρνηση και τα κυβερ¬ 
νητικά όργανα» (ΦΕΚ 98/Α') και τη διαπίστωση ότι από 
τις κανονιστικού χαρακτήρα διατάξεις της παρούσας 
δεν προκαλείται δαπάνη σε βάρος του κρατικού προϋ¬ 
πολογισμού ή του οικείου Ο.Τ.Α. 

4. Τις διατάξεις των άρθρων 186, 283 και 286 του 
Ν. 3852/2010 «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης -Πρόγραμμα Καλλικρά¬ 
της» (ΦΕΚ 87/Α'). 

5. Το Π.δ.133/2010 «Οργανισμός της Περιφέρειας Κε¬ 
ντρικής Μακεδονίας» (ΦΕΚ 226/Α'). 

6. Την με αρ. πρωτ. Π.Κ.Μ. 4/03-01-2011 απόφαση Πε¬ 
ριφερειάρχη «Τοποθέτηση και Ορισμός Προϊσταμένων 
Γενικών Διευθύνσεων της Περιφέρειας Κεντρικής Μα¬ 
κεδονίας». 

7. Την με αρ. πρωτ. Π.Κ.Μ. 5/03-01-2011 απόφαση Πε¬ 
ριφερειάρχη «Τοποθέτηση και Ορισμός Προϊσταμένων 
Διευθύνσεων της Κεντρικής Υπηρεσίας και της Περι¬ 
φερειακής Ενότητας Θεσσαλονίκης της Περιφέρειας 
Κεντρικής Μακεδονίας». 

8. Την με αρ. πρωτ. 1064/07-01-2013 απόφαση του Γε¬ 
νικού Γραμματέα Αποκεντρωμένης Διοίκησης Μακεδο- 
νίας-Οράκης «Επικύρωση εκλογής νέου Περιφερειάρχη 
Κεντρικής Μακεδονίας». 

9. Την αρ. πρωτ. 54511(1166)/11-02-2013 απόφαση Περι¬ 
φερειάρχη Κεντρικής Μακεδονίας, (ΦΕΚ 65/τ.Υ.Ο.Δ.Δ./ 


18-02-2013) δια της οποίας «ο Νικόλαος Ιωάννου του 
Παναγιώτη διορίζεται Εκτελεστικός Γραμματέας της 

Π.Κ.Μ.». 

10. Την αρ. πρωτ. Γ.Π.Κ.Μ./οικ.1952/16-05-2013 (ΑΔΑ: 
ΒΕΝΔ7ΛΛ-ΗΨΑ) απόφαση Περιφερειάρχη Κεντρικής 
Μακεδονίας, δια της οποίας «ο Γεώργιος Τσαγκαρλής 
ορίζεται Αναπληρωτής Προϊστάμενος της Διεύθυνσης 
Περιβάλλοντος και Χωρικού Σχεδιασμού της Π.Κ.Μ.». 

11. Την με αρ. πρωτ. οικ. 461114 (9980)/18-11-2014 (ΦΕΚ 
3129 Β'/21.11.2014) απόφαση του Περιφερειάρχη Κεντρι¬ 
κής Μακεδονίας «Περί μεταβίβασης συγκεκριμένων 
αρμοδιοτήτων με εντολή εξουσιοδότησης υπογραφής 
εγγράφων, αποφάσεων και άλλων πράξεων "ΜΕ ΕΝΤΟ¬ 
ΛΗ ΠΕΡΙΦΕΡΕΙΑΡΧΗ" στους Αντιπεριφερειάρχες, στον 
Εκτελεστικό Γ ραμματέα και στους Προϊσταμένους Γ ενι¬ 
κών Διευθύνσεων, Διευθύνσεων, Τμημάτων και Γ ραφείων 
της Περιφέρειας Κεντρικής Μακεδονίας». 

12. Τις διατάξεις των άρθρων 30, 31 του Ν. 4030/2011 
(ΦΕΚ 249 Α/25-11-2011) «Νέος τρόπος έκδοσης αδειών 
δόμησης, ελέγχου κατασκευών και λοιπές διατάξεις». 

13. Τις διατάξεις του άρθρου 31 του Ν. 4067/9-4-2012 
(ΦΕΚ 79 Α/2012) για το "Νέο Οικοδομικό Κανονισμό", 
όπως αυτό έχει τροποποιηθεί και ισχύει με το άρθρο 
62 του Ν. 4280/2014 (ΦΕΚ 159 Α708-08-2014) 

14. Το από 6-10-1988 Π.δ. "Έγκριση πολεοδομικής με¬ 
λέτης της περιοχής «Ρετζίκι» του Δήμου Συκεών και 
της κοινότητας Ασβεστοχωρίου (Ν. Θεσσαλονίκης) και 
τροποποίηση του εγκεκριμένου σχεδίου σε συνεχόμενη 
περιοχή οτυ Δήμου Συκεών" (ΦΕΚ 712Δ/6-10-1988). 

15. Την με αρ. 76931/3959/15-12-1987 απόφαση Ανα¬ 
πληρωτή Υπουργού ΠΕ.ΧΩ.Δ.Ε. "Έγκριση Γενικού Πο- 
λεοδομικού Σχεδίου (Γ.Π.Σ.) Συκεών (Ν. Θεσσαλονίκης)" 
(ΦΕΚ 168Δ71988). 

16. Την με αρ. 345/2014 απόφαση του Δημοτικού Συμ¬ 
βουλίου Δήμου Νεάπολης-Συκεών για τον καθορισμό 
ειδικών όρων δόμησης για το οικόπεδο 01Ν του οικο¬ 
δομικού τετραγώνου Γ159 της Δ. Ε. Πεύκων του Δήμου 
Νεάπολης-Συκεών, το οποίο είναι χαρακτηρισμένο ως 
χώρος Βρεφονηπιακού Σταθμού και την τήρηση της 
σχετικής διαδικασίας δημοσιοποίησης. 

17. Τα πρακτικά της 42ης/29.07.2015 συνεδρίασης (πρά¬ 
ξη 15η) του Συμβουλίου ΠΟ.Θ.Α. Περιφερειακής Ενότη¬ 
τας Θεσσαλονίκης ΠΚΜ, δια της οποίας το Συμβούλιο 
γνωμοδοτεί ομόφωνα σύμφωνα με την από 6 Ιουλίου 
2015 εισήγηση του Τμήματος Χωρικού Σχεδιασμού της 








1598 


ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


Δ/νσης Περιβάλλοντος και Χωρικού Σχεδιασμού της 
Περιφέρειας Κεντρικής Μακεδονίας. 

18. Την εγκύκλιο 55/11-8-2000 του Υ.ΠΕ.ΧΩ.Δ.Ε. με θέμα: 
«Οδηγίες για την εφαρμογή του Ν. 2831/2000 «Τροποποί¬ 
ηση των διατάξεων του Ν. 1577/85 "Γενικός Οικοδομικός 
Κανονισμός 1 και άλλες πολεοδομικές διατάξεις». 

19. Τις διατάξεις της παρ. 4 του αρ. 29 του Ν. 2831/2000, 
όπως αυτή αντικαταστάθηκε με το άρθρο 10 του 
Ν. 3044/2002 καθώς και με το άρθρο 3 του Ν. 4315 (ΦΕΚ 
269 Α/24-12-2014) και τη διαπίστωση ότι με την παρού¬ 
σα τροποποίηση δεν επέρχεται μείωση της συνολικής 
επιφάνειας κοινόχρηστων χώρων, ούτε των αναγκαίων 
κοινωφελών χώρων σύμφωνα με τα γενικά πλαίσια χρή¬ 
σεων γης (ΓΠΣ, ΣΧΟΟΑΠ), αποφασίζουμε: 

Άρθρο 1 

Την έγκριση ειδικών όρων και περιορισμών δόμησης 
στο χώρο βρεφονηπαικού σταθμού οικόπεδο 01Ν του 
Ο.Τ. Γ159Α της Δ.Ε. Πεύκων του Δήμου Νεάπολης-Συκεών 
που περικλείεται από τις οδούς Αγ. Τριάδος, Παπάφη 
και ανώνυμου πεζοδρόμου, ως εξής: 

Ελάχιστα όρια: Πρόσωπο: 15μ. Εμβαδόν: 500τ.μ. 

Συντελεστής Δόμησης: 0,6 

Ποσοστό Κάλυψης: 60% (ΝΟΚ 4067). 

Μέγιστο Ύψος: 7,50μ. 

Επιβάλλεται η κατασκευή κεραμοσκεπούς στέγης. 

Ως αποστάσεις του κτιρίου από τα όρια του οικοπέδου 
(ρυμοτομικές γραμμές) καθορίζονται: ί) τέσσερα (4) μέ¬ 
τρα στη νότια πλευρά του οικοπέδου επί της οδού Αγ. 
Τριάδος, Ν) τέσσερα (4) μέτρα στην ανατολική πλευρά 


του οικοπέδου επί της οδού Παπάφη και ίΝ) τρία (3) 
μέτρα στη βόρεια και δυτική πλευρά του οικοπέδου 
επί του ανώνυμου πεζοδρόμου, με σκοπό την καλύτε¬ 
ρη ανάπτυξη του κτιρίου, διότι: σύμφωνα με το με αρ. 
πρωτ. 6406/27-2-2008 έγγραφο της Δ/νσης Πολεοδομι- 
κού Σχεδιασμού του Υ.ΠΕ.ΧΩ.Δ.Ε. στις περιπτώσεις που 
το κοινωφελές κτίριο ανεγείρεται σε αυτοτελές Ο.Τ., το 
οποίο περιβάλλεται από ρυμοτομικές γραμμές με χαρα¬ 
κτηρισμό του χώρου για την κοινωφελή λειτουργία και 
δεν έχουν καθορισθεί ειδικότεροι όροι δόμησης με την 
πράξη καθορισμού του χώρου, απαιτείται ο καθορισμός 
ειδικών όρων δόμησης και ελάχιστων αποστάσεων του 
κτιρίου από τα όρια του χώρου με ξεχωριστή διοικητική 
πράξη. Στην περίπτωση αυτή, η συγκεκριμένη πράξη 
καθορισμού όρων δόμησης, συνιστά τροποποίηση εγκε¬ 
κριμένου ρυμοτομικού σχεδίου (εντοπισμένη - σημειακή), 
η οποία εγκρίνεται κατά τις διατάξεις του άρθρου 29 
του Ν. 2831/2000 όπως αυτό αντικαταστάθηκε και ισχύει 
με το άρθρο 10 του Ν. 3044/2002 σε συνδυασμό με την 
εγκύκλιο 6/2006 του Υ.ΠΕ.ΧΩ.Δ.Ε. 

Αρθρο 2 

Η ισχύς της απόφασης αυτής αρχίζει από τη δημο¬ 
σίευση της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 11 Σεπτεμβρίου 2015 

Ο Περιφερειάρχης 
ΑΠΟΣΤΟΛΟΣ ΤΖΙΤΖΙΚΩΣΤΑΣ 

